เชื้อพันธฺ์ กับอารมณ์ความรู้สึกของคนเรา มีส่วนเกี่ยวพันกันหรือไม่ อย่างไร?
ผลของการศึกษาวิจัยที่ทำเสร็จไปเมื่อหกปีมาแล้วระบุว่า คนเราจะเกิดภาวะซึมเศร้าหลังจากตกงาน อยู่ในระหว่างการหย่าร้าง หรือประสบเหตุการณ์ที่
การศึกษาวิจัยดังกล่าวนับว่าเป็นความก้าวหน้าทางวิทยาศาสตร์ครั้งที่สำคัญครั้งหนึ่งซึ่งช่วยอธิบายให้ทราบว่าเพราะเหตุใดคนบางคนจึงหายจากอาการซึมเศร้าอันเนื่องมาจากเหตุการณ์ที่ก่อให้เกิดความเครียดได้เร็วกว่าคนอื่นๆ เมื่อปีพุทธศักราช 2546 นักวิจัยรายงานว่า เชื้อพันธุ์ตัวเดียวโดดๆ เป็นตัวกำหนดว่าคนๆไหนเสี่ยงต่อการเกิดภาวะซึมเศร้าหลังจากตกงาน หรือชีวิตสมรสกำลังจะแตกสลายลงไปขณะนี้ รายงานฉบับใหม่ที่ลงพิมพ์อยู่ในวารสารของแพทยสมาคมแห่งอเมริกาบอกปัดเรื่องนั้น สารเคมี ซีโรโตนินนอกจากช่วยส่งสัญญาณจากส่วนหนึ่งไปยังอีกส่วนหนึ่งของสมอง แล้วยังช่วยควบคุมในเรื่องความอยากรับประทานอาหารการหลับนอนและอารมณ์ความรู้สึกด้วย บรรดานักวิจัยวิเคราะห์ผลของการวิจัยเกี่ยวกับเรื่องที่ว่านี้ 14รายที่ทำกันไว้ก่อนหน้านี้ ซึ่งมีผู้อาสาสมัครเข้าร่วมหนึ่งหมื่นสี่พันกว่าคน ดร. แคธลีน เมรีคานกาซ ผู้เชี่ยวชาญสาขาการแพทย์ที่เกี่ยวกับโรคระบาดแห่งสถาบันสุขภาพจิตแห่งชาติหัวหน้าในการศึกษาวิจัยครั้งใหม่พบว่า ไม่มีหลักฐานที่บ่งชี้ว่าสารเคมีซีโรโตนินทำให้คนเสี่ยง ต่อการเกิดภาวะซึมเศร้าโดยไม่มีปัจจัยอื่นมาเกี่ยวข้องหรือว่ามีเหตุการณ์ที่ทำให้ชีวิตเกิดความเครียดมาผสมผสานด้วยนั้นเพิ่มขึ้น ดร. แคธลีน เมรีคานกาซกล่าวว่าผลการวิเคราะห์ของเธอช่วยยืนยันว่า ผลของการศึกษาวิจัยที่ทำกันไว้ก่อนหน้านี้บางส่วนเป็นความจริงผลของการวิเคราะห์ของเธอแสดงว่าเหตุการณ์ที่ทำให้เกิดความเครียดในชีวิตอย่างเช่นการตกงานหรือการหย่าร้าง ทำให้เสี่ยงต่อการเกิดภาวะซึมเศร้ามากขึ้นอย่างเป็นกอบเป็นกำจริงแต่ข้อสรุปของการวิจัยศึกษาเมื่อปีพุทธศักราช 2546 ออกจะเป็นเรื่องที่เร็วเกินสมควร นักวิทยาศาสตร์กล่าวว่า น่าจะเป็นไปได้อย่างมากทีเดียวว่าเชื้อพันธุ์ที่เป็นตัวนำส่งสารเคมีซีโรโตนิน ควบกับเชื้อพันธุ์ที่พิการอื่นๆมีส่วนทำให้เกิดภาวะซึมเศร้า ดร. แคธลีน เมรีคานกาซกล่าวว่า " ขณะนี้เรายังไม่สามารถระบุได้ว่าเชื้อพันธุ์ตัวไหนสามารถนำมาเป็นตัวสำหรับใช้ในการตรวจวินิจฉัยหรือการทดลองทางพันธุกรรมที่เชื่อถือได้ซึ่งจะช่วยพยากรณ์ได้ว่าคุณเสี่ยงต่อการเกิดภาวะซึมเศร้าหรือไม่? นักวิทยาศาสตร์กล่าวว่าจะต้องทำวิจัยให้ดียิ่งกว่านี้กันต่อไป อีกเพื่อพิสูจน์ให้เห็นถึงความเกี่ยวโยงระหว่างเชื้อพันธุ์กับอารมณ์ความรู้สึกของคนเรา